JAEK

17.02 B. Alveri muuseumis Jõgeva lugude õhtu Kaitseliidust Jõgeval
2026-02-17 17:00 - 18:30 UTC | Betti Alveri muuseum, Jaama tn 3B, Jõgeva
Jõgeva linna lood – jutuõhtu nr 3 Betti Alveri Muuseumis
Kutsume Sind 17. veebruaril kl 17.00 Betti Alveri Muuseumisse mõnusale talveõhtule, kus ühiselt meenutame, kuulame ja avastame Jõgeva linna minevikku ja olevikku.
Meie kolmandal Jõgeva linna lugude õhtul on fookuses Kaitseliidu Jõgeva Malev – mehed ja naised, kes on aastakümnete jooksul panustanud Jõgeva linna ning kogu Eestimaa kaitsmisse ja turvatunde tagamisse.
Räägime ja meenutame:• Kaitseliidu algusaastaid Jõgeval• Jõgeva Maleva taasasutamist ja tegevusi 1990ndatel• Naiskodukaitse ja noorkotkaste rolli ja tegevusi Jõgeval
Oma mälestusi jagab kauaaegne Kaitseliidu Jõgeva Maleva pealik Ants Nurk, Ülo Pärna uurimust Kaitseliidu algusaastatest vahendab Helve Laasik. Naiskodukaitse tegemistest räägib Aive Kivioja.
Jutuõhtu on avatud ka osalejatele – kõigil on võimalus jagada oma Kaitseliiduga seotud isiklikke mälestusi ehk rääkida oma „minu Kaitseliidu“ lugu.
Oodatud on kõik, kes tunnevad sidet Jõgeva linnaga, soovivad kuulata häid lugusid linna ajaloost või jagada ka ise mõnda mälestust.
Osalemine on tasuta. Pakume teed ja küpsiseid.Tule üksi või sõbraga, võta kaasa ka lapsed!
Võtame korraks aja maha, meenutame meie kodulinna lugu ja veedame üheskoos mõnusa õhtu muuseumis.
Lisainfo: Kersti Kurvits, tel 520 8423, kersti@jaek.ee

Arengukava koostamise koolitus vabaühendustele 31.01 Adaveres
2026-01-31 10:00 - 16:00 | Adavere mõis
Arengukavade koostamise koolitus vabaühendustele
Laupäeval 31. jaanuaril kell 10:00 – 16:00 Adavere mõisas või veebikeskkonnas
Kas teie vabaühendusel või kogukonnal on suured plaanid, aga puudub selge teejuht nende elluviimiseks?
Kutsume Jõgeva-, Järva- ja Viljandimaa vabaühendusi ning kogukondade eestvedajaid praktilisele koolitusele, kus õpime looma arengukavasid, mis ei jää sahtlisse tolmuma, vaid aitavad ideed teoks teha.
Koolituse lõpuks on sul selge teadmine, millistest punktidest arengukava koosneb, kuidas kaasata liikmeid ja mida täpsemalt iga teemapunkti alla kirjutada.
Koolitaja: Urmo Reitav
Miks osaleda?
Koolitus on üles ehitatud praktiliselt – teooria vaheldub rühmatööde ja ülesannetega. NB! Kohapeal osalejatel palume kaasa võtta sülearvuti, et saaksite kohe praktiliste harjutustega alustada.
Sihtgrupp: Jõgeva-, Järva- ja Viljandimaa vabaühendused ja kogukonnajuhid.
Piirang: Igast organisatsioonist saab kohapeale tulla kuni 2 osalejat (et tagada personaalne lähenemine). Veebis osalejate arvule piiranguid ei ole.
Osalustasu: 10 eurot inimene (sisaldab koolitust, materjale ja kohapealset toitlustust).
Registreeri koolitusele ja maksa osalustasu hiljemalt 29. veebruariks 2026.
Päevakava
09.30 – 10.00 Kogunemine ja tervituskohv
10.00 – 11.30 Miks on organisatsioonile või kogukonnale arengukava vaja? Arengukava koostamise protsess: MTÜ liikmete või kogukonna kaasamine, teavitamine.
11.30 – 11.45 Kohvipaus
11.45 – 12.45 Erinevad arengukava struktuurid. Hetkeolukorra kirjeldus.
12.45 – 13.30 Lõuna
13.30 – 14.30 Eesmärkide püstitamine ja tegevuste planeerimine.
14.30 – 14.40 Kohvipaus
14.40 – 16.00 Tegevuskava koostamine, arengukava kinnitamine ja uuendamine.
Vali sobiv piletitüüp (osalemine koolitusel kohapeal või veebis) ja registreeri end juba täna! Veebis osalejatele saadetakse link hiljemalt koolituse eelneval päeval.
Lisainfo: Kersti Kurvits, tel 520 8423, kersti@jaek.ee

XIX Harrastusteatrite riigifestival toimub 23. – 25. jaanuar 2026 Valgas
2026-01-23 08:00 - 2026-01-25 17:00
Etendused toimuvad Valga Kultuurikeskuses.
Korraldajad Eesti Harrastusteatrite Liit ja Kungla muusikalitrupp!
Selle aasta valiku tegid Madis Kolk (Teater.Muusika.Kino) ja Eduard Tee (vabakutseline näitleja).
Riigifestivalile kandideeris 48 lavastust.
Programm.
Karakter Teater “Täna mängime antiiki”
Taritu Tubateater “Koju”
Tapa TaVaRa “Pragmaatikud”
Salme Vallateater „Leskede kadunud maailm“
Läsna Teater “Nimetu täht”
Prelektron “Väljalangeja”
Kuusalurahva Teater “Kogu aeg tuleb nutt peale ehk sinna, kuhu Peeter sülitas”
Viljandi Seasaare Teater “Peegli valguses”
Oomeriteater “Kohtumine tundmatuga”
Põltsamaa Kuukatsujad Ivo Brešan “Hamleti” lavastamine Alamkolka külas
LendTeater “Ühesugune õnn”
Kiisa näitetrupp “Tasujad”
Juuru Teater “Kõige olulisem”

Kohvihommik dr. Margus Annukiga
2026-01-14 10:00 - 12:00 | Jõgevamaa Arendus- ja Ettevõtluskeskus, Aia 2, Jõgeva
Kas soovid teada, kuidas juhtida innovatsiooni maailmas, kus kohtuvad teaduslik täpsus, äriline reaalsus ja kultuuriline mitmekesisus?
Kesk-Eesti Ettevõtlusinkubaator kutsub teid järjekordsele inspireerivale kohvihommikule, kus külas on tõeline oma ala praktik dr Margus Annuk, arst-teadlane ja rahvusvahelise kogemusega tippjuht.

Margus on pühendanud suurema osa oma elust teaduspõhisele innovatsioonile meditsiinis. Tal on meditsiinidoktori kraad Uppsala Ülikoolist, kus ta on töötanud dotsendi ja professorina. Lisaks on tal 30 aastat ettevõtluskogemust biotehnoloogia valdkonnas, juhtides ettevõtet, millel oli harukontoreid 8 erineval maal.
Marguse suurimad väljakutsed on olnud seotud meeskondade juhtimisega seal, kus ristuvad erinevad keeled, usutunnistused ja ärimentalliteedid.

Osalustasu: 4€ (sisaldab kohvi ja snäkke). Kohtade arv on piiratud!
REGISTREERIMINE: https://fienta.com/et/jogevamaa-kohvihommik-dr-margus-annuk
Lisainfo ja kontakt:Toomas Teppo, toomas.teppo@kesk-eesti.ee +372 5360 0127
——-
Kohvihommik on Kesk-Eesti ettevõtlusinkubaatori üritussari, kus vahetatakse kogemuslugusid vabas õhkkonnas. Kaasrahastanud Euroopa Liit.
Kuva vähem

Teenetemärkide kandidaatide esitamine
2026-01-02 08:00 - 2026-02-01 00:00
Kandidaate saab esitada täites ankeedi.

heategevuslik asjade müük
2025-12-19 11:00 - 13:00 | Jõgevamaa Arendus- ja Ettevõtluskeskus, Aia 2, Jõgeva

Projektikirjutamise koolitus MTÜdele
2025-11-27 10:00 - 17:00, 2025-11-20 10:00 - 17:00
Kutsume MTÜde ja kogukondade esindajaid enne aasta lõppu täiendama oma projektikirjutamise oskusi!
Tegemist on Järva-, Jõgeva – ja Viljandimaa arenduskeskuste ja Kesk-Eesti Ettevõtlusinkubaatori ühise koolitusega, mis seekord toimub Paides.
Projektikirjutamise koolitus mittetulundusühingutele
Toimumisaeg:
20. november 2025 kell 10.00–16.00
27. november 2025 kell 10.00–16.00
(kogunemine ja hommikukohv mõlemal päeval alates 9.30)
Koht: Paide Maksimarketi Konverentsiruum
Koolitaja: Annemai Mägi – InterAct Projektid & Koolitus OÜ juhatuse liige, konsultant.
Kahepäevane koolitus annab mittetulundusühingute juhtidele ja aktiivsetele liikmetele praktilised teadmised ja tööriistad projektide edukaks planeerimiseks ja taotlemiseks.
Koolitus keskendub järgmiste toetusprogrammide võimalustele:
KOP – Kohaliku omaalgatuse programm
LEADER meetmed
KÜSK – Kodanikuühenduste Sihtkapitali toetused
Koolituse kava
20. november 2025
Projekti ülesehitus ja taotlusvormid
Projekti eesmärkide, sihtrühmade ja kasusaajate määratlemine
Eelarve ja tegevuskava koostamine
27. november 2025
Rahastusvõimaluste tutvustus (KOP, LEADER, KÜSK)
Projekti aruandlus, dokumentatsioon ja maksetaotlused
Levinumad probleemid projektitaotluste koostamisel ja kuidas neid vältida
NB! Parima tulemuse saavutamiseks on oluline osaleda mõlemal koolituspäeval.
Kohvipauside eest kannavad hoolt koolituse korraldajad.
Lõunapaus mõlemal päeval kell 13.00 Paide Maksimarketi kohvikus (omal kulul).
Koolitusel osalemise tasu 20 eurot.
Registreerimise tähtaeg: 14. november 2025 või kuni kohti jätkub.
Registreerimisvorm: https://forms.cloud.microsoft/e/q3kCANuZCy
Küsimuste korral võtke ühendust: Annika Jõks, tel 5187480, annika.joks@jaek.ee
Koolitust korraldatavad koostöös Järvamaa Arenduskeskus Viljandimaa Arenduskeskus ja Jõgevamaa Arendus- ja Ettevõtluskeskus ning viiakse ellu meetme “Atraktiivne piirkondlik ettevõtlus- ja elukeskkond” koostööprojekti “ projekti „Kesk-Eesti ettevõtlusinkubaator“ abil.

Koolituskolmapäev ettevõtjale - Prototüüpimine
2025-11-26 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin!

Koolitusel osalenud ettevõtja teab:

Mis on prototüüpimine ja kuidas see mõjutab ettevõtet või ettevõtte protsesse

Millised on tehnoloogiad ja tänapäeva võimalused

Millest koosneb prototüüpimise protsess ja millal tekib prototüüpimisest rahaline kasu

Koolitab ja küsimustele vastab:Martin Terav (ECCOM)
Koolituskolmapäeva ettevõtja sooduspilet on nii kohapeal kui online osalemisega 4 €.Kesk-Eesti Ettevõtlusinkubaatori klientidele on koolitus tasuta, registreerimine on siiski kohustuslik.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin!

Podcast: Mehed kogukonnas - tegusid rohkem kui sõnu
2025-11-26 13:00 - 14:00 | Veebikeskkond, Veebikeskkond, Jõgeva, Estonia
Kutsume teid kolmapäeval, 26.novembril kell 13.00–14.00 vaatama Jõgeva-, Viljandi- ja Järvamaa vabaühendusste konsultantide järjekordset podcasti: Mehed kogukonnas – tegusid rohkem kui sõnu.

Link podcasti vaatamiseks
https://www.youtube.com/live/H-g97ywDBSs?si=0EiL1HR-9v5CVHrY
Räägime meeste rollist tänastes kogukondades – praktiliselt, ausalt ja päriselu näidetega.
Oma mõtteid jagavad kolm inspireerivat külalist:
Arto Saar– Paide Linnameeskonna kogukonnajuht ja Järva-Jaani kogukonna eestvedaja
Ivar Ilves– Piilsi Külade Seltsi eestvedaja Jõgevamaalt
Janar Sihv– Paaksima küla hing ja vedur Viljandimaalt
Mille üle arutleme?

Kuidas satuvad mehed kogukonda tegutsema?
Mis neid motiveerib ühistegevusse panustama?
Kas meestel ja naistel on kogukonnatöös erinevad rollid?
Kuidas tuua uued noored tegijad ühistegevuste juurde?
Kuidas hoida tasakaalu pere, töö ja seltsi tegemiste vahel?
Mis on need “meesteteod”, mille üle kogukonnad uhked on?

Ootame sind nii kuulama kui kaasa mõtlema – teeme koos meeste panuse kogukondades nähtavaks!
Podcasti saab järele vaadata Maakondlike arenduskeskuste Youtube`i kanalis https://0cn.de/k8k1
𝐾𝑜𝑔𝑢𝑘𝑜𝑛𝑛𝑎 𝑝𝑜𝑑𝑐𝑎𝑠𝑡𝑖𝑑 𝑜𝑛 𝐽𝑎̈𝑟𝑣𝑎-, 𝑉𝑖𝑙𝑗𝑎𝑛𝑑𝑖- 𝑗𝑎 𝐽𝑜̃𝑔𝑒𝑣𝑎𝑚𝑎𝑎 𝑎𝑟𝑒𝑛𝑑𝑢𝑠𝑘𝑒𝑠𝑘𝑢𝑠𝑡𝑒 𝑣𝑎𝑏𝑎𝑢̈ℎ𝑒𝑛𝑑𝑢𝑠𝑡𝑒 𝑘𝑜𝑛𝑠𝑢𝑙𝑡𝑎𝑛𝑡𝑖𝑑𝑒 𝑢̈ℎ𝑖𝑠𝑝𝑟𝑜𝑗𝑒𝑘𝑡 𝑘𝑜𝑙𝑚𝑒 𝑚𝑎𝑎𝑘𝑜𝑛𝑛𝑎 𝑣𝑎𝑏𝑎𝑢̈ℎ𝑒𝑛𝑑𝑢𝑠𝑡𝑒 𝑣𝑜̃𝑖𝑚𝑒𝑘𝑢𝑠𝑒 𝑗𝑎 𝑡𝑒𝑎𝑑𝑙𝑖𝑘𝑘𝑢𝑠𝑒 𝑡𝑜̃𝑠𝑡𝑚𝑖𝑠𝑒𝑘𝑠. 𝑃𝑜𝑑𝑐𝑎𝑠𝑡𝑖 𝑜𝑡𝑠𝑒𝑢̈𝑙𝑒𝑘𝑎𝑛𝑑𝑒 𝑡𝑒𝑒𝑏: 𝑇𝑎𝑎𝑣𝑖𝑑 𝑀𝑒𝑒𝑑𝑖𝑎 𝑂𝑈̈.
𝑃𝑜𝑑𝑐𝑎𝑠𝑡𝑒 𝑡𝑜𝑒𝑡𝑎𝑏 𝑟𝑎ℎ𝑎𝑙𝑖𝑠𝑒𝑙𝑡 𝐸𝑢𝑟𝑜𝑜𝑝𝑎 𝐿𝑖𝑖𝑑𝑢 𝑚𝑒𝑒𝑡𝑚𝑒𝑠𝑡 “𝐴𝑘𝑡𝑖𝑖𝑣𝑛𝑒 𝑝𝑖𝑖𝑟𝑘𝑜𝑛𝑑𝑙𝑖𝑘 𝑒𝑡𝑡𝑒𝑣𝑜̃𝑡𝑙𝑢𝑠- 𝑗𝑎 𝑒𝑙𝑢𝑘𝑒𝑠𝑘𝑘𝑜𝑛𝑑” 𝑘𝑎𝑎𝑠𝑟𝑎ℎ𝑎𝑠𝑡𝑎𝑡𝑢𝑑 𝐾𝑒𝑠𝑘-𝐸𝑒𝑠𝑡𝑖 𝐸𝑡𝑡𝑒𝑣𝑜̃𝑡𝑙𝑢𝑠𝑖𝑛𝑘𝑢𝑏𝑎𝑎𝑡𝑜𝑟𝑖 𝑒𝑡𝑡𝑒𝑣𝑜̃𝑡𝑙𝑖𝑘𝑒 𝑘𝑜𝑔𝑢𝑘𝑜𝑛𝑑𝑎𝑑𝑒 𝑝𝑟𝑜𝑔𝑟𝑎𝑚𝑚.

Koolitus lasteaedadele: "Aktiivsed õuesõppe võimalused lasteaialastele vanuses 3 kuni 7 aastat"
2025-11-19 09:00 - 14:30 | Torma Põhikooli lasteaias Linnutaja, Torma Põhikooli Lasteaed Linnutaja, Lasteaia 3, Torma alevik, Jõgeva vald
Praktiline koolitus “Aktiivsed õuesõppe võimalused lasteaialastele vanuses 3 kuni 7 aastat”
Kutsume Jõgevamaa lasteaedade õpetajaid osalema praktilisel koolitus „Aktiivsed õuesõppe võimalused lasteaialastele vanuses 3 kuni 7 aastat”, mis toimub 19. novembril Torma Põhikooli lasteaias Linnutaja.
Koolitusel tutvutakse erinevate liikumisega seotud meetodite ja mängudega, mida saab kasutada õppetöö läbiviimisel nii toas kui õues. Osalejad saavad kogemuse QR-koodide ja täringu kasutamisest õppevahendina, proovivad läbi meeskonna- ja ringmänge, otsimis- ja lugemistegevusi ning disainivad ise uusi õuemänge.
Koolitus on praktiline ja annab osalejatele julguse ning inspiratsiooni rakendada liikumist ja loovust oma igapäevases õppetöös. Koolitust viib läbi Kristiina Vaikmets.
AJAKAVA:
08.30 Saabumine
09.00 Koolituse I osa
10.30 Paus
10.45 Koolituse II osa
12.15 Lõuna
12.45 Koolituse III osa
Koolitus lõpeb 14.15
Lae plakat alla SIIT!

REGISTREERIMINE

Koolitusele registreeri end hiljemalt 11. novembriks.
KOOLITUSEL OSALENU:
🔸Oskab kasutada erinevaid liikumisega seotud meetodeid töös lasteaialastega.
🔸Võtab kaasa julgust ja soovi proovida uusi meetodeid oma planeeritud õppetegevustes ja rikastab sellega enda läbiviidud õppetegevusi.
KOOLITAJA:
🔸Kristiina Vaikmets on töötanud üle kümne aasta õpetajana. Selle aja jooksul on ta leidnud tee erinevate meetodite ja vahendite juurde. Hetkel töötab ta koolitaja ja õpetajana ning tegutseb õppedisainerina. Lisaks on Kristiina õppejõud-lektor nii Tartu kui ka Tallinna Ülikoolis.

REGISTREERIMINE

Koolitusele registreeri end hiljemalt 11. novembriks.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Aive Tamm, 5309 0915, aive.tamm@jaek.ee

Koolituskolmapäev ettevõtjatele - Kust saada RAHA?
2025-11-12 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin!

Koolitusel osalenud ettevõtja teab:

Millisel hetkel on laen ettevõttele parem lahendus kui toetus

Millistele tingimustele peab ettevõte laenu või käenduse saamiseks vastama

Milliseid rahastamisvõimalusi ettevõtetele pakuvad Maaelu Edendamise Sihtasutus ja COOP Pank

Koolitavad ja küsimustele vastavad:Laivi Piir (Maaelu Edendamise Sihtasutus)Kristo Aab (COOP Pank)
Koolituskolmapäeva ettevõtja sooduspilet on nii kohapeal kui online osalemisega 4 €.Kesk-Eesti Ettevõtlusinkubaatori klientidele on koolitus tasuta, registreerimine on siiski kohustuslik.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin!

Koolituskolmapäev ettevõtjale - AI: Kas juba tüütab või pole veel proovinud?
2025-10-22 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin

Koolitusel osalenud ettevõtja:

AI mõiste ja mis on selle mõiste taga peidus.

AI-ärevuse mõistmine: miks inimesed AI suhtes ärevust tunnevad ja kuidas see mõjutab tööprotsesse.

AI-projektide ebaõnnestumise põhjused: miks enamus ettevõtete AI-projekte ei anna soovitud tulemusi.

Tegelik fookus: millisele tööle AI tegelikult kaasa aitab ja kuidas mõelda projektide prioriteetide üle.

Mõned toimivad AI-promptid ja lihtsad viisid, kuidas neid oma töös rakendada.

Koolitab ja vestlusringi juhib: Leili Mård (JAEK)
Koolituse materjal tugineb TalTechi poolt järjestatud TI-kirjaoskuse päeva esitulustel.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin

Jõgevamaa II vaimse tervise konverents "Oled mu (h)ingel"
2025-10-22 09:30 - 16:00 | Avinurme Kultuurikeskus, Avinurme Kultuurikeskus, Võidu tn 9
Jõgevamaa II vaimse tervise konverents “Oled mu (h)ingel”
Oktoober on vaimse tervise kuu ning Jõgevamaa Arendus- ja Ettevõtluskeskus kutsub osalema inspireerival ja praktilisel vaimse tervise konverentsil “Oled mu (h)ingel”, mis toimub sel aastal Avinurme Kultuurikeskuses.
Konverents keskendub tänavu küsimusele: kuidas toetada noort ärevas maailmas?
Räägime ärevuse olemusest ja ühiskondlike ootuste mõjust, kuuleme noore kogemuslugu ning õpime, kuidas pakkuda tuge nii igapäevases suhtluses kui ka võrgustikutöös. Konverents loob ühisruumi spetsialistidele ja kogukonnale, kus kasvatada mõistmist, jagada kogemusi ja luua koostööd. See on võimalus saada inspiratsiooni, teadmisi ja praktilisi oskusi, mis aitavad noorte vaimset tervist märgata ja toetada.
Möödunud aasta konverentsi muljetega tutvu SIIN.

Lae päevakava alla SIIT.
Sihtgrupp
Konverentsi sihtrühmaks on Jõgevamaa laste ja noortega töötavad spetsialistid (õpetaja, tugispetsialist, haridusasutuse juhtkond, lastekaitsespetsialist, noorsootööspetsialist, noorsootöötaja jt).

Teretulnud on ka laiem avalikkus, keda kõnetavad vaimse tervise teemad!
Piletiinfo
Sihtrühma sooduspilet (laste ja noortega töötav Jõgevamaa spetsialist) 5€Tavapilet 15€
Ostetud pilet sisaldab kogu programmi, kahte kohvilauda ja lõunasööki. Piletimüük käib läbi Fienta keskkonna. Piletite eest on võimalik tasuda ka arvega.

OSTA PILET

Piletit on võimalik soetada 14. oktoobrini või kuni vabade kohtade olemasoluni!

Jõgevamaa vaimse tervise konverents on osa projektist “Süsteemse ennetustöö ja märkamissüsteemi arendamine Jõgevamaa laste ja noorte heaks”, mida on kaasrahastanud Euroopa Liit.

Lisainfo: Eva-Kristi Hein, +372 5333 5950, eva-kristi.hein@jaek.eeKonverentsi korraldavad: Jõgevamaa Arendus- ja Ettevõtluskeskus ning Mustvee Valla Noortekeskus
Konverentsi pealkirjana on kasutatud Keiti Vilmsi kalambuuri.

Praktiline koolitus-matk: „Liikumine looduses ehk kuidas toetada ja õpetada lapsi loodusliikumise kaudu"
2025-10-14 08:00 - 14:00 | RMK Tooma lõkkekoht, RMK Tooma lõkkekoht, Tooma, 48432 Jõgeva maakond
Praktiline koolitus-matk „Liikumine looduses ehk kuidas toetada ja õpetada lapsi loodusliikumise kaudu”
Kutsume Jõgevamaa lasteaedade õpetajaid osalema praktilisel koolitus-matkal „Liikumine looduses ehk kuidas toetada ja õpetada lapsi loodusliikumise kaudu”, mis toimub 14. oktoobril, kogunemiskohaks Jõgevamaa piiril asuv RMK Tooma Lõkkekoht.
Koolitusel õpime, kuidas looduses liikumine toetab laste tervist, arengut ja keskkonnateadlikkust. Saame praktilisi oskusi matka ja õuesõppe juhendamisel ning avastame, kuidas muuta loodus põnevaks ja arendavaks õpperuumiks. Koolitust viivad läbi matkajuht Margus Püvi ja Tartu Lasteaed Poku liikumisõpetaja Ann Külm.
AJAKAVA:
08.00 Kogunemine – tee, kohv, väike amps
08.45 Koolitus
12.15 “Team work” ehk kerge ja kiire lõunasöök lõkkel
13.00 Väike kohv ja päeva kokkuvõte – mõtete ja kogemuste jagamine, üldine arutelu
14.00 Head koduteed
Lae plakat alla SIIT.

REGISTREERIMINE

Koolitusele registreeri end hiljemalt 9. oktoobriks.
KOOLITUSEL OSALENU:
🔸Mõistab, kuidas varasemad looduses liikumise kogemused toetavad lapse hilisemat tervisekäitumist ja kehalist aktiivsust.
🔸Oskab suunata laste tähelepanu ümbritsevale keskkonnale, toetades nende kognitiivset arengut.
🔸Teadvustab keskkonnateadlikkuse ja looduse mõistmise tähtsust laste kasvatamisel.
🔸Oskab juhendada lapsi sobival viisil matkaks või liikumiseks riietuma.
🔸Oskab õpetada ja juhendada lapsi raja järgimisel ning koos liikumisel looduses.
🔸Teab käitumisviise eksimise korral ning oskab õpetada ohumärkide tegemist, enda kuuldavaks ja nähtavaks tegemist.
🔸Mõistab õpetaja rolli loova ja avastamist toetava õpperuumi loojana.
🔸Tunneb õuesõppe olulisust laste tervise, õppimise ja arengu toetamisel.
🔸Oskab tasakaalustada turvalisust ja vabadust riskimängude toetamisel.
🔸Kasutab loodust mitmekesise ja arendava õppimiskeskkonna vahendajana.
KOOLITAJAD:
🔸Margus Püvi (matkajuht) – on kogenud matkajuht, kes on rännanud ligi 80 riigis. Ta on viinud loodusmatku läbi nii õpetajatele kui ka noortele, jagades nendega oma teadmisi ja kogemusi. Margus on matkajuht nagu mets ise – tugev, rahulik ja usaldusväärne. Tema käe all muutub mets turvaliseks õpperuumiks ning iga teekond põnevaks seikluseks.
🔸Ann Külm (Tartu Lasteaia Poku liikumisõpetaja) – on kogenud ja pühendunud liikumisõpetaja, keda võib õigusega nimetada “Värske õhu saadikuks”. Ta innustab lapsi ja kolleege märkama, et päike, vihm ja tuul on sama olulised kaaslased õppimises ja mängimises kui raamatud ja mänguasjad. Tema praktilised kogemused ja siiras usk liikumisse ning looduses viibimise jõusse teevad temast innustava eeskuju.
Lisaks on Ann ja Margus juba aastaid ühiselt korraldanud Poku lasteaias “Matkatarkuse” päeva.

REGISTREERIMINE

Koolitusele registreeri end hiljemalt 9. oktoobriks.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Eva-Kristi Hein, 5333 5950, eva-kristi.hein@jaek.ee

KOP sügisese taotlusvooru tähtaeg 1. oktoober kl 16:30
2025-10-01 16:30
Kohaliku omaalgatuse programmi 2025 sügisvooru oodatakse maakonna vabaühenduste taotlusi kogukonna arendamiseks ja elukeskkonna parandamiseks kuni 1. oktoobri kella 16:30-ni.
Taotlusi saab esitada taotlusi kahte meetmesse:
Kogukonna areng – toetab tegevusi, millega panustatakse kogukonnaliikmete teadmiste ja oskuste kasvu, kogukonna identiteedi tugevnemisse ja tõhusama koostöö tekkesse. (Näiteks üritused, koolitused, õppereisid, arengukavade koostamine, trükiste koostamine jms)
Investeeringud ja kogukonnateenuste arendamine – toetab tegevusi, millega panustatakse kogukonnaliikmete ühistegevust soodustavate avalikus kasutuses olevate objektide rajamisse ja arendamisse ning kogukonnaliikmetele vajalike teenuste pakkumisse. (Asjade, vahendite ostmine ja ehituslikud tegevused).
Toetuse taotlejaks saavad olla avalikes huvides tegutsevad mittetulundusühingud ja sihtasutused, milles liikmena või asutajana ei osale kohaliku omavalitsus ega riik ja mille liikmetest või asutajatest äriühingud ei moodusta rohkem kui poole. Seltsingud taotleda ei saa.
Toetuse summa on

Kogukonna arengu projektidele kuni 2500 eurot
Investeeringute ja kogukonnateenuste arendamise projektidele kuni 4000

Nõutav omafinantseering mõlemas meetmes on 10% projekti maksumusest ja peab olema rahaline.
Taotlus koos nõutud lisadega tuleb esitada veebikeskkonnas https://etoetus.rtk.ee hiljemalt
1. oktoobri 2025 kella 16.30.
Taotlejatele mõeldud infopäev toimub 9. septembril kell 15.00 – 17.00 Zoomi keskkonnas.
Link infopäeval osalemiseks: https://0cn.de/2ych

Toetuse taotlemise tingimused ja juhendid e-keskkonnas taotluse täitmiseks on kättesaadavad JAEKi kodulehel https://www.jaek.ee/kop-2025/.
Lisainfo ja taotluste nõustamine: Kersti Kurvits, KOPi maakondlik menetleja, telefon 520 8423,
e-post: kersti.kurvits@jaek.ee.

Koolituskolmapäev ettevõtjatele - Taotlusvoorud sügisel 2025
2025-10-01 15:00 - 17:00 | JAEKi seminariruum, Aia tn 2, Jõgeva, 48306, Eesti
Koolitusel osalev ettevõtja teab:

Millised taotlusvoorud toimuvad sügisel
Millised on taotlusvooru nõuded erinevatel meetmetel
Kuidas täita taotlusdokumente

Koolitavad ja nõustavad: Leili Mård (JAEK) ja Kaire Kaasik (Jõgevamaa Koostöökoda)

Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.
Kesk-Eesti Ettevõtlusinkubaatori klientidele on osalemine tasuta, registreerimine kohustuslik.

Pileti ostmisega kinnitan, et ettevõte ei ole raskustes, VTA vaba jääk katab koolituse maksumuse ning nõustun, et registreerunud ettevõttele arvestatakse vähese tähtsusega abi.
Antud koolituse puhul rakendub ettevõttele vähese tähtsusega abi (VTA) arvestamine. VTA täpne summa selgub peale koolituse toimumist, arvestuslikult mitte rohkem kui 50 € osaleja kohta.
VTA kohta täpsemat: https://www.fin.ee/riigihanked-riigiabi-osalused/riigiabi/vahese-tahtsusega-abi.
Kontrolli VTA jääki – https://fin.ee/riigihanked-riigiabi-osalused/riigiabi

Registreeri siin!

Kandidaatide esitamine 2025
2025-10-01 12:00 - 2025-11-03 23:30 | Veebikeskkond, Veebikeskkond, Jõgeva, Estonia
Jõgevamaa aasta parimate ettevõtete ja kodanikuühenduste tunnustamist korraldab Jõgevamaa Arendus- ja Ettevõtluskeskus aastast 2011.
Tunnustused antakse üle 27. novembril Kuremaa lossis pidulikul tunnustamisüritusel.

Ettevõtete tunnustamine 2025
Ettevõtete ja ettevõtjate tunnustamise eesmärgiks on esile tõsta ja meeles pidada neid, kelle tegevus ja eeskuju on aidanud kujundada Jõgevamaa elukeskkonda paremaks, loonud uusi võimalusi elanikele ning muutnud maakonna atraktiivsemaks nii siinsetele inimestele kui ka külalistele ja investoritele.
Ettevõtete tunnustamise statuut

Esita ettevõtete kandidaate siin

Kodanikuühenduste tunnustamine 2025
Kodanikuühenduste tunnustamise eesmärgiks on märgata ja meeles pidada neid, kelle väärt algatused, ettevõtlik meel ja tegutsemisjulgus annavad kodukohale lisandväärtust ja teevad elamise Jõgevamaa linnades ja külades huvitavamaks ning paremaks.
MTÜde tunnustamise statuut

Esita MTÜde kandidaate siin

Jõgeva valla volikokku kandideerijate ja kogukondade debatt
2025-09-30 18:00 - 20:00 | Jõgeva Kultuurikeskus, Jõgeva Kultuurikeskus, Aia 6
Kutsume kõiki Jõgeva valla elanikke osalema Jõgeva vallavolikokku kandideerivate erakondade, valimisliitude ja üksikkandidaatide debatil, mis toimub teisipäeval, 30. septembril kell 18.00 Jõgeva kultuurikeskuses.
Debatil arutleme, millised on kandidaatide seisukohad ja ettepanekud noorte ja kogukondade teemadel kohalike omavalitsuste valimiste kontekstis.
Mida oodata?

Iga erakonna/valimisliidu/üksikkandidaadi valimisplatvormi kogukondi, vabaühendusi ja noori puudutavate lubaduste tutvustus.
Kandidaatide arutelu erinevate valla kogukondi, noori ja vabaühendusi puudutavate küsimuste üle.
Kõigil osalejatel võimalus esitada kandidaatidele küsimusi kohapeal või esitada oma küsimus enne debatti siin: https://forms.gle/hfDFCpVxAC4fuQwc6
Valida saab ka korraldajate väljapakutud küsimuste vahel.
Üritus salvestatakse ja/või kantakse üle (otseülekanne täpsustamisel).

Kohtumine kestab umbes 2 tundi.
Tule kuulama, kaasa mõtlema ja küsimusi küsima! Aita kujundada Jõgeva valla tulevikku!
Kohtume Jõgeva kultuurikeskuses 30. septembril kell 18.00!
Lisainfo: Kersti Kurvits, vabaühenduste konsultant, tel 5208 423, kersti@jaek.ee

Ettevõtlusnädalal - kogemuslugude õhtu "Põruda ja uuesti alustada"
2025-09-30 16:00 - 18:00 | Kuremaa loss, Kuremaa loss, Jõgeva maakond, 48445, Eesti
Ettevõtlusnädala raames toimuv kogemuslugude õhtu “Põruda ja uuesti alustada” toob kokku neli ettevõtjat, kes jagavad ausalt oma ebaõnnestumisi, raskusi ja seda, kuidas nad neist välja tulid ning uuesti tegutsema on asunud.
Oma lugu jagavad meiega:

Sirli Essenson – uus algus lavendlikasvatajana.
Rauna Korkmann – äri vajab pidevat uuendamist.
Vahur Poolak – õnnetud kokkusattumused viisid pankrotini.
Siim Kolk – parim, mis võis juhtuda, oli ebaõnnestuda.

Vestlusringi juhib: digistrateeg ja ettevõtja Rode Luhaäär.
Õhtu jooksul pakume väikest suupistet ning teed ja kohvi.

Registreeri siin!

Sündmus korraldatakse “VKEde teadlikkuse kasvatamine ja nõustamine maakondlikes arenduskeskustes” -meetme raames koostöös projektiga “Kesk-Eesti Ettevõtlusinkubaator” ja selle on Kaasrahastanud Euroopa Liit.
Sündmus on suunatud maapiirkondade mikro- ja väikeettevõtjatele.

MTÜ üldkoosoleku korraldamise talgud
2025-09-25 13:00 - 14:30 | Veebikeskkond, Veebikeskkond, Jõgeva, Estonia
MTÜ tegevuse läbipaistvus ja usaldusväärsus algab korrektselt korraldatud üldkoosolekust. Just üldkoosolek on liikmete kõige olulisem otsustuskogu, kus seatakse sihte ja tehakse organisatsiooni jaoks tähtsaid otsuseid.
Kas tead, kuidas viia läbi oma MTÜ üldkoosolekut nii, et kõik oleks seaduspärane ja osalejatele arusaadav?
Ootame sind 25. septembril kl 13 – 14.30 Teamsi veebikeskkonnas praktilisse töötuppa, kus käsitleme:
✅ üldkoosoleku ettevalmistamist (ajakava, päevakord, teavitamine)
✅ seadusest tulenevaid kohustusi ja õigusi üldkoosolekule
✅ erinevaid koosoleku läbiviimise võimalusi: veebi-, hübriid – ja kirjalik üldkoosolek
✅ protokollimise ja dokumenteerimise nõudeid
✅ praktilisi näiteid ja levinumaid vigu
Koolitus on suunatud MTÜ juhatuse liikmetele, aktiivsetele liikmetele ja kõigile, kes soovivad oma teadmisi täiendada, et tagada organisatsiooni korrektne ja sujuv toimimine.
👉 Registreeru hiljemalt 23. septembriks siin: https://0cn.de/5uzi
Saadame registreerunutele enne koolitust veebilingi osalemiseks. Koolitust on võimalik järele vaadata Youtube`is Kogukondade veebikooli playlistis https://0cn.de/k8k1
Lisainfo: Kersti Kurvits, JAEKi vabaühenduste konsultant, tel 5208423, e-kiri: kersti@jaek.ee
Kogukonna veebikoolitused ja podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Alustava ettevõtja baaskoolitus "Eduka ettevõtluse esimesed sammud"
2025-09-18 10:00 - 2025-11-06 17:00 | JAEKi seminariruum, Aia tn 2, Jõgeva, 48306, Eesti
Baaskoolitus “Eduka ettevõtluse esimesed sammud” Jõgevamaal
* Kaasrahastanud Euroopa Liit.
Astu ettevõtluse maailma – liitu koolitusprogrammiga „Eduka ettevõtluse esimesed sammud“!
Unistad ettevõtja elust, aga ei tea, kust alustada? Või soovid muuta oma olemasolevat ärimudelit edukamaks? Kutsume sind osalema koolitusprogrammis „Eduka ettevõtluse esimesed sammud“, mis pakub praktilist ja inspireerivat tuge ettevõtlusega alustamiseks või oma ideede elluviimiseks.
Mida pakub koolitusprogramm?
Koolitusprogramm annab sulle:
Tugeva vundamendi ettevõtte asutamiseks ja arendamiseks,
Praktilised tööriistad oma äriidee elluviimiseks,
Personaalset tuge ja konsultatsioone kogenud koolitajatelt.
Programm koosneb neljast põhjalikust moodulist, mis katavad strateegilise planeerimise, finantsjuhtimise, turunduse ja juhtimise põhialuseid. Koolituse käigus kaardistatakse sinu ärimudel, valmib äriplaan ning tegevuskava – kõik vajalik ettevõtlusega alustamiseks või arendamiseks!
Keda ootame?
Koolitus on mõeldud nii alustavatele kui ka tegutsevatele ettevõtjatele, samuti kogukondadele, kes soovivad arendada uusi teenuseid või tooteid. Osalema on oodatud nii füüsilised kui ka juriidilised isikud. Koolitus vastab ka Töötukassa ettevõtluskoolituse nõuetele, mistõttu sobib see hästi ettevõtlusega alustamise toetuse taotlemiseks.
Kes koolitavad?
Koolitust viivad läbi valdkonna eksperdid Elmo Puidet, Kristo Krumm ja Priit Kuuskme, kelle kogemused ja teadmised tagavad, et iga osaleja saab praktilist ja väärtuslikku nõu.
Eelinkubatsiooni koolitusprogrammi maht on kuni 56 akadeemilist tundi, mille raames käsitletakse järgmiseid mooduleid:
I moodul: Strateegiline planeerimine väikeettevõttes 18.09.2025 ja 25.09.2025 Elmo Puidet
Sissejuhatus koolitusprogrammi, inkubatsiooniprogrammide tutvustus (1 h viivad läbi inkubaatori mentor-konsultandid)
Äriidee ja visioon
Ärimudel. Ärimudeli ja äriplaani seosed
Strateegia
Ärimudeli Toote/teenusedisain
Väliskeskkonna analüüs
II moodul: Turundus ja müük 02.10.2025 ja 09.10.2025 Priit Kuuskme
Turundusuuringud
Turundustööriistad ja -valikud
Turundusplaani Hinnastrateegia
Müügimudeli valik sõltuvalt ärimudelist
Müügipsühholoogia ja -argumendid. Liftikõne
Müügiplaani koostamine
III moodul: Finantsjuhtimine ja -planeerimine 16.10.2025 ja 30.10.2025 Kristo Krumm
Ettevõtlusega seotud maksud
Finantsaruanded ja raamatupidamine
Eelarve Tasuvusuanalüüs
Investeeringute planeerimine
Finantsprognooside koostamine
IV moodul: Juhtimine. Äriplaanide esitlused 23.10.2025 Priit Kuuskme ja 06.11.2025 Elmo Puidet
Juhi roll ja enesejuhtimine
Meeskond ja partnerid
Äriplaanide esitlused
Maksumus 75 €
Eelinkubatsiooni kliendile on koolitus tasuta ning on osaks eelinkubatsiooni programmist. Eelinkubatsiooni programmi maksumus ettevõtjale või tulevasele ettevõtjale 50 € ja MTÜ-dele 25 €
Saadame osalemiskinnituse peale registreerumist.

Registreeri siin!

Kohaliku omaalgatuse programmi infopäev
2025-09-09 15:00 - 17:00 | Veebikeskkond, Veebikeskkond, Jõgeva, Estonia
Kohaliku omaalgatuse programmi (KOP) 2025 sügisvooru infopäev taotlejatele toimub teisipäeval, 9. septembril kella 15 – 17 Zoomi veebikeskkonnas.
Link infopäeval osalemiseks: https://us02web.zoom.us/j/82077082081…Meeting ID: 820 7708 2081Passcode: [REDACTED]
Infopäeva salvestis ja esitlus avaldatakse JAEKi kodulehe KOP 2025 taotlusvooru lehel.
Kohaliku omaalgatuse programm toetab maakonna vabaühendusi kohaliku kogukonna ja elukeskkonna arendamisel kahe meetme kaudu:
Kogukonna areng – toetab tegevusi, millega panustatakse kogukonnaliikmete teadmiste ja oskuste kasvu, kogukonna identiteedi tugevnemisse ja tõhusama koostöö tekkesse. (Näiteks üritused, koolitused, õppereisid, arengukavade koostamine, trükiste koostamine jms)
Investeeringud ja kogukonnateenuste arendamine – toetab tegevusi, millega panustatakse kogukonnaliikmete ühistegevust soodustavate avalikus kasutuses olevate objektide rajamisse ja arendamisse ning kogukonnaliikmetele vajalike teenuste pakkumisse. (Asjade, vahendite ostmine ja ehituslikud tegevused).
Toetuse summa on
Kogukonna arengu projektidele kuni 2500 eurot
Investeeringute ja kogukonnateenuste arendamise projektidele kuni 4000
Lisainfo taotlemise kohta: https://www.jaek.ee/kop-2025/

Projektikirjutamise koolitus 27.- 28. aug Põltsamaal- KOHAD ON TÄIS
2025-08-27 10:00 - 2025-08-28 17:00 | Põltsamaa Keskraamatukogu saal
Kohad on kõik täidetud!
Soovid õppida, kuidas kirjutada tugevaid projekte ja saada rahastust oma ideedele?
Kesk- Eesti Ettevõtlusinkubaatori korraldab koolituse neile, kellele projektikirjutamine tundub hetkel veel keeruline või kauge.
Koolitus toimub 27. – 28. augustil Põltsamaa raamatukogu saalis.
Ootame koolitusele vabaühenduste ja kogukondade osalejaid, kellel puudub või on väga vähene projektikoostamise kogemus. Esimesel päeval keskendutakse projektikirjutamise teooriale, teisel päeval on töötoad toetusmeetmete kaupa.
Osalemistasu: MTÜ esindajale 20 €, sisaldab toitlustust ja ööbimist Carl Schmidti Majas.
Eraisikule – 100 €, 169 € koos ööbimisega (osalemine võimalik vaid siis, kui kohti jääb üle).
Kesk-Eesti ettevõtlusinkubaatori inkubantidele on koolitus tasuta.
Koolitus keskendub järgmiste toetusprogrammide sisule ja praktilisele rakendamisele:
KOP (Kohaliku omaalgatuse programm)
LEADER-meetmed
KÜSKi (Kodanikühiskonna Sihtkapital) toetused
KIK (Keskkonnainvesteeringute Keskus) toetused
Koolituse sisu:
Projekti ülesehitus ja taotlusvormid
Projekti eesmärgid, sihtrühm ja kasusaajad
Eelarve ja tegevuskava koostamine
Projekti aruandlus, dokumentatsioon, maksetaotlused
Levinumad probleemid projektitaotluste koostamisel
Praktilised töötoad: Koolitus sisaldab töötubasid, kus osalejad koostavad näidisprojekte. Töötubasid juhendavad arenduskeskuste spetsialistid, koolitaja toetab protsessi mentorina ja aitab kitsaskohtade lahendamisel. Projektide tutvustus ja tagasiside töötubade juhendajatelt
Koolitaja: Annemai Mägi, Interact OÜ,
Lisainfo: Annika Jõks, Kesk- Eesti Ettevõtlusinkubaatori projektijuht, annika.joks@kesk-eesti.ee, tel +372 518 7480
* Koolitust kaasrahastab Euroopa Liit.

Jõgevamaa kaunite kodude tunnustamine ja taasiseseisvumispäeva tähistamine
2025-08-20 12:00 - 14:00 | Mustvee Kultuurikeskus, Tartu 12, Mustvee, Eesti
Üritusele on oodatud kõik huvilised

Kortermajade renoveerimise infopäev Jõgeval
2025-08-15 16:00 - 17:30 | Kaunite Kunstide Kodu, Kaunite Kunstide Kodu, Turu 2a, Jõgeva
Tule osale kortermajade renoveerimise infoseminaril, kus on kohal meie esindaja. Räägime EISi toetustest, laenudest ja käendustest. Jagame infot ühistule sobivate teenuste, tingimuste, vajalike dokumentide ja ajakava kohta, samuti räägime taotluste täitmisest ja esitamisest.
Infopäeval osalemine on tasuta.

Koolitus haridusasutustele "Uus toitlustusmäärus – vähem segadust, rohkem selgust!"
2025-08-07 10:15 - 13:00 | Jõgeva Lasteaed Rohutirts, Jõgeva Lasteaed Rohutirts, Rohu 8, Jõgeva
Koolitus jõgevamaa haridusasutustele “Uus toitlustusmäärus – vähem segadust, rohkem selgust”
Uus haridusasutuste peagi jõustuv toitlustusmäärus tekitab asjaosalistes palju segadust, stressi, muudatusi, hirmu ja ebakindlust! Määrus toob kaasa muudatusi, mis mõjutavad seniseid harjumusi, menüüd, portsjoneid ja toorainevalikut.
Seoses uue määrusega toimub 7. augustil 2025 kell 10.15 koolitus Jõgeva Lasteaed Rohutirts saalis.

REGISTREERIMINE

Teoreetiline-praktiline koolitus:
✅ aitab mõista määruse sisu ja nõudeid,✅ võimaldab kohandada menüüsid ja tooraineid uude raamistikku,✅ pakub maitsvaid, tervisesõbralikke ja lastepäraseid lahendusi,✅ toetab võimalike tekkivate vigade ennetamist ja toob selgust igapäevatöösse,✅ annab julgustust, nippe ja ideid.

Koolitus on suunatud: haridusasutuste köögipersonalile ja toitlustuse korraldajatele, aga ka teistele huvilistele, kes teemaga kokku puutuvad.
Koolitus kestab: 2 tundi ja 45 minutit (jaguneb teoreetiliseks ja praktiliseks).
Koolitustõend: Koolitusel osaleja saab soovi korral koolitustõendi.
Koolitaja:
Victoria Palusaar on kogenud toitumisnõustaja ja toitumisterapeut. Victoria kuulub Eesti Koolitoidu Liitu, Eesti Toitumisnõustajate ja -terapeutide Ühendusse ja Lääne-Virumaa haridusasutuste kokkade võrgustikku.

REGISTREERIMINE

Lisainfo: Eva-Kristi Hein, 5333 5950, eva-kristi.hein@jaek.ee

XXVIII laulu- ja XXI tantsupeo tule teekond jõuab Jõgevamaale
2025-06-27 10:00 - 2025-06-28 10:00 | Jõgevamaa, Jõgevamaa
10.00 Pidulik tule vastuvõtmine Adavere mõisa juures, kohalikud esinejad
10.30 Pajusi rahvamaja ees esinevad segarahvatantsurühm Kaljaan ja lõõtsamängijad
11.00 Karl August Hermanni ausamba juures esinevad Põltsamaa puhkpilliansambel ja PÜGi koorid
11.30 Põltsamaa lossi hoovis kontsert kohalike lauljate ja tantsijatega
12.30 Lustivere kultuurimaja juures esinevad vanaemade rühm Meie Küla Naised ja Lustivere võimlejad
13.20 Puurmani mõisa trepil esinevad käsikellade ansambel Helisev Tremolo, Põltsamaa laulunaised ja Puurmani mudilaskoor
13.40 Kursi kiriku vastas tantsivad Puurmani Krehvinad
14.00 Tule üleandmine Jõgeva vallale Tõrves
14.00 Tule võtmine Jõgeva vallale Tõrves
14.30 Palamuse muuseumi õuel esinevad Paunvere Tootsid-Teeled, Nukitsamehe lasteaia Kustide rühm, Peapööritajad ja Palamuse Laulustuudio
15.15 Kuremaa lossi ees TULELOITS – esinevad Jenseli ja Jõgevamaa Gümnaasiumi rahvatantsijad
15.50 EELK Laiuse Püha Jüri kirik
16.00 Laiuse rahvamaja ees esinevad Romet Allingu lõõtsal, Meie Mari ja Jõgeva Kammerkoor.
16.45 Veski külalistemaja. Tule võtab vastu C.R.Jakobson, esinevad Sadala ja Kaarepere rahvatantsijad, rahvamuusikaansambel Tuustar ja Nöpsid.
17.05 Torma rahvamaja ees esinevad Torma puhkpilliorkester, Torma naisrühm ja Torma kapell
18.00 Tule üleandmine Mustvee vallale Kõnnu lahingu mälestussamba juures.

18.00 Tule vastu võtmine Mustvee vallale Kõnnu lahingu mälestussamba juures.
18.20 Ulvi laululava. Tulepuudutus ja külarahva tervitus
18.45 Avinurme rongis esineb lastekoor, jaamas võtavad tule luuletusega vastu lasteaialapsed
19.30 Pulmapidu Avinurme keskväljakul. Kaetud on pikk pidulaud. Avinurme Puhkpilliorkester, segarahvatantsurühm Avitagused, Avinurme nais- ja meeskoor.
20.15 Piilsi vana koolimaja kiigeplatsil küla jaanik, pruudipärja mahamängimine.
21.05 Mustvee kultuurikeskuse laululaval Jõgevamaa simman laulu, tantsu ja Lõõtsavägilastega, simmani lõke süüdatakse XXVIII laulu- ja XXI tantsupeo tulest
22.00 Tuli läheb unele EELK Mustvee kirikusse
28. juuni
7.30 Tuleäratus EELK Mustvee kirikus, hommikupalvus
8.20 Kääpal Kalevipoja Kojas eepose lugemine, esineb segakoor Serviti
9.30 Lohusuu slipp. Tulepuudutus
10.00 Tule üleandmine Ida-Virumaale Rannapungerja tuletorni juures

Ettevõtluslaager StartUp Safari
2025-06-16 08:00 - 2025-06-22 12:00

Jõgevamaa rahvatantsupidu
2025-05-31 16:00 - 18:00
Tantsupidu “Meil aiaäärne tänavas…” on tantsulavastus, mis jutustab romantilise ja südamliku loo maatüdruku ja linnapoisi armastusest. See on lugu kahe noore inimese teekonnast, erinevatest taustadest, kuid kelle tee põimub ühiseks väikeses Eesti külas.
Peoõhtul saab külaplatsil alguse korralik tants ja trall ning muidugi ei jää jagamata ka kõige kuumemad külauudised. Kohal on nii vanad kui noored. Ühe küla rahvas, olenemata tänavast või aiast on omamoodi kuid siiski ühtne…
2025. aasta Jõgevamaa tantsupidu “Meil aiaäärne tänavas” toimub 31. mail 2025 Mustvees, Peipsi järve kaldal.
Kesklinnas toimub Eestimaise käsitöö ja toidu laat.
Pileti hind eelmüügis 10 eurot ja kohapeal 15 eurot.
Tantsupidu korraldavad:
Jõgevamaa Arendus- ja Ettevõtluskeskus
MTÜ Jõgevamaa Kultuurikoda
Mustvee kultuurikeskus
Mustvee vald
